Document ID: 32009R0257

KOMISJONI MÄÄRUS (EÜ) nr 257/2009,
24. märts 2009,
millega muudetakse määrust (EÜ) nr 794/2004 seoses kalandus- ja vesiviljelussektorile antavast abist teatamiseks kasutatava lisateabelehega
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. märtsi 1999. aasta määrust (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks, (1) eriti selle artiklit 27,
olles nõu pidanud riigiabi nõuandekomiteega,
ning arvestades järgmist:
(1)
Pärast seda kui komisjon on vastu võtnud uued ühenduse suunised riigiabi kontrollimiseks kalandus- ja vesiviljelussektoris, (2) tuleks asendada komisjoni 21. aprilli 2004. aasta määruse (EÜ) nr 794/2004 (millega rakendatakse nõukogu määrust (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks) (3) I lisa III.14 osas sisalduv lisateabeleht uue lisateabelehega vastavalt kehtivale raamistikule.
(2)
Seepärast tuleks määrust (EÜ) nr 794/2004 vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 794/2004 (EÜ) nr 794/2004 I lisa III.14 osa tekst asendatakse käesoleva määruse lisa tekstiga.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 24. märts 2009

Labels: 12
4
19
6